open-index/open-wikipedia-markdown huggingface dataset:
Kerala

**Kerala** (**केरल**) er en indisk delstat med et territorium på 38&nbsp;863 km² og ca. 31,8 millioner innbyggere (2001). Hovedstaden heter på det lokale språket malayalam Thiruvananthapuram, men er internasjonalt kjent under navnet Trivandrum.

## Utdanning
Sammenlignet med India forøvrig har Kerala en godt utdannet befolkning. Analfabetismen er Indias laveste, ettersom delstaten i 1991 hadde over 90&nbsp;% lesekyndige innbyggere – Kerala ble dermed regnet som den første delstaten i India uten analfabetisme. Forskjellen i andel lesekyndige mellom kvinner og menn og mellom urbane og ikke-urbane strøk er også den laveste i India. 

## Politikk
Befolkningen er politisk aktiv med høy valgdeltagelse. Det politiske landskapet domineres av to allianser: The United Democratic Front (India) (UDF) som ledes av Kongresspartiet og the Left Democratic Front (Kerala) (LDF) som ledes av Communist Party of India (Marxist) (CPI(M)). I 1957 var Kerala den første regionen i verden som fikk et kommunistisk styre gjennom et demokratisk valg.

## Det norske fiskeriprosjektet i Kerala
Norges første u-hjelpsprosjekt, Fiskeriprosjektet i Kerala, ble startet i 1952 i Kerala. Det var et forsøk på å styrke den lokale fiskeriindustrien, blant annet med motorisering av båter. Prosjektet ble avsluttet i 1972. Det har siden blitt brukt som et eksempel på et særdeles feilslått bistandsprosjekt. Helge Øystein Pharo, som har forfattet et tobindsverk om prosjektet, er ikke enig i det: 

«Det indisk-norske fiskeriprosjektet er det mest omtalte i norsk bistandshistorie. Selv om det ofte omtales som mislykket, var det i realiteten et av Norges mest vellykkede bistandsprosjekter», skriver han.

## Byer og innbyggertall
De større byene i Kerala, med overslag av antall innbyggere pr 2005 og eldre navneformer som byene er mer kjent under i parentes, er de følgende:

*Alappuzha (Alleppey) – 176 800
*Beypur - 70 800
*Changanācheri (Changanacherry) – 51 400
*Cheruvannur – 59 400
*Edathala – 71 200
*Kalamassery – 66 400
*Kānnangād – 68 500
*Kannur - 62 800
*Kāsaragod – 53 300
*Kāyankulam – 64 200
*Kochi (Cochin) – 604 800
*Kollam (Quilon) – 394 200
*Kottayam – 59 400
*Koyilāndi – 70 700
*Kozhikkod (Calicut) – 440 000
*Kunnamkulam – 63 900
*Malappuram – 61 700
*Manjeri – 89 200
*Nedumangād – 58 300
*Neyyāttinkara – 88 100
*Palakkad – 132 700
*Payyannūr – 70 100
*Ponnāni – 105 500
*Talipparamba – 69 900
*Thalassery –  97 200
*Thiruvananthapuram (Trivandrum) – 784 200
*Thrippunithura - 63 100
*Thrissūr (Trichur) – 325 100
*Tirūr – 54 900
*Tiruvalla – 57 200
*Vadakara – 76 500
*Vazhakkala – 300

## Tsunamien i desember 2004
Den 26. desember 2004 ble de sørligste distriktene i Kerala, særlig distriktene Kollam og Alappuzha, rammet av en tsunami utløst av en rekke undersjøiske jordskjelv langs en linje fra vest for Sumatra til Andamanøyene. Det øvrige Kerala gikk stort sett fri. (Se *[[Jordskjelvet i Indiahavet 2004]]*).

## Referanser


## Eksterne lenker
*
Preston (Dorset)

**Preston** er en landsby ved kysten i sørlige Dorset i England. Den ligger omkring 3&nbsp;km nordøst for sentrum av Weymouth og 2&nbsp;km vest for landsbyen Osmington.

Det er god utsikt over bukten Weymouth Bay fra et utkikkspunkt i Presten. John Constable malte «Weymouth Bay» der, et landskapsmaleri med utsyn over feirestedet fra Bowleaze. Det henger i dag i National Gallery.

Det er funnet rester av et romersk tempel i Preston.

Sognekirken, viet sankt Andreas, er fra 1400-tallet, men bygd på samme sted som en tidligere normannisk kirke. Tårn fra 1500-tallet. Den er i gotisk stil. Inventaret er for det meste fra en restaurering i 1855, og det er to glassmalerier fra 1949.

Preston har et forsamlingshus som benyttes av mange lokale grupper, inkludert en lokal pantomimegruppe. Det er tre vertshus: The Bridge Inn (tidligere kalt for The Swan), The Spice Ship og The Springhead.

## Referanser


## Eksterne lenker
* 
* Prestons lokalhistorie
Mogadishu

**Mogadishu** (Somali:**) er den mest folkerike byen og hovedstaden i Somalia. Byen har fungert som en viktig havn i forbindelse med handelsmenn rundt om i Det indiske hav i årtusener og hadde en estimert befolkning på 2 610 000 (2023). Mogadishu ligger i Benadir-regionen på Det somaliske hav, som i motsetning til i andre regioner regnes som en fylkeskommune i stedet for en regional administrasjon føderal stat). 

## Historie
Mogadishu har en lang historie, som strekker seg fra oldtiden og frem til i dag.

Mogadishu ble grunnlagt av somaliske handelsmenn rundt år 900 og ble et viktig knutepunkt i handelen mellom Arabia og Øst-Afrika. 

Byen fungerte som hovedstaden i det innflytelsesrike sultanatet i Mogadishu fra det 9. til det 13. århundret; sultanen i Mogadishu kontrollerte gjennom mange århundrer gullhandelen i Det indiske hav. På 1200-tallet ble byen underlagt Ajuran-sultanatet, som var en viktig aktør i middelalderens maritime handel langs Silkeveien.

Portugiserne tok kontrollen over byen på 1500-tallet. I 1871 ble den erobret av sultanen av Muqdisho. Under andre verdenskrig ble byen inntatt av britiske styrker fra Kenya. Etter uavhengigheten i 1960 ble Mogadishu hovedstad i Somalia. Siden 1977 har imidlertid borgerkrig preget landet. I 1990 overtok opprørere kontrollen over selve byen. Dette førte til kamper mellom ulike fraksjoner, noe som skadet byen stort. Fra 1992 til 1995 var FNs fredsbevarende styrker utstasjonert i byen. 3. oktober 1993 satte den amerikanske hæren i gang en offensiv for å ta til fange administrasjonen til den mektige krigsherren Mohamed Farrah Aidid. Denne operasjonen og den etterfølgende gatekampen som krevde 19 amerikanske og utallige somaliske liv, er temaet for den amerikanske filmen *[[Black Hawk Down]]*, som hadde premiere i 2001.

I 2006 prøvde geriljagruppen Den islamistiske rettsunion forgjeves å ta kontroll over byen.

## Referanser
Preston (Hertfordshire)

**Preston** er en landsby og et verdslig sogn omkring 5 km sør for byen Hitchin i grevskapet Hertfordshire, England. Den vokste opp omkring tempelriddernes eiendom ved det som tidligere var kjent som Temple Dinsley. Princess Helena College, en uavhengig skole for unge kvinner (11 til 18 år), er nå lokalisert på stedet. Det var den første akademiske skole for kvinner, opprettet av døtre av militæroffiserer som hadde tjenestegjort i napoleonskrigene.

Den første kirken i Preston nevnes fra 1252. Etter oppløsningen av tempelridderordenen  ble eiendommen gitt videre til johanitterordenen. De eide den fram til oppløsningen av klostrene, og i 1542 ble det gitt til sir Ralph Sadlier.

På 1600-tallet holdt John Bunyan gudstjenester i et naturlig amfiteater som nå kalles Bunyan's Dell. Den lokale anglikanske kirken, St. Martins kirke, ble innviet i 1900. Minsden Chapel, nå i ruiner, ligger i nærheten av landsbyen, men er faktisk i det verdslige sognet Langley.

## Referanser


## Eksterne lenker

*Preston Village
Andamanene og Nikobarene

**Andamanene og Nikobarene** (**अंदमान और निकोबार द्वीप**) (engelsk **Andaman and Nicobar Islands**) er et indisk forbundsterritorium bestående av to øygrupper i Bengalbukta. Hovedstaden er Port Blair. Ved folketellingen i 2011 hadde Andamanene og Nikobarene et folketall på .

## Geografi
Den sørligere øygruppen er Nikobarene, og strekker seg ned mot den indonesiske øya Sumatras nordvestspiss. Den nordligere øygruppen, Andamanene, strekker seg mot Myanmar. Andamanene og Nikobarene er adskilte administrasjonsdistikter i forbundsterritoriet

Den 26. desember 2004 ble øyene rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene. Av flere grunner hadde øyene et uforholdsmessig stort tall på savnede/omkomne. Befolkningen, da særlig på øya Katchal i Nikobarene, kunne ikke varsles: På samme måte som indianerbefolkningen på øyene sørvest for Sumatra har de fått beholde sitt urfolk-preg, og infrastruktur i form av kommunikasjonsmuligheter var dårlig utbygget. Dessuten ligger Nikobarene så nær jordskjelvsenteret at tsunamibølgene traff dem før varsel kunne ha blitt sendt ut.

## Andamanene

Andamanene omfatter 204 øyer. De viktigste og største er, fra nord til sør, North Andaman, Middle Andaman, South Andaman med hovedstaden, og Little Andaman. Avstanden fra den nordligste lille øya i Andamaner-gruppen til den nærmeste lille burmesiske øya er bare 40 km.

Det dyrkes te, mango, brødfrukt og kokos på øyene. Turistindustrien er voksende.

Andamanene hadde i 2001 et folketall på 314&nbsp;239.

## Nikobarene

Nikobarene består av 22 øyer. Den største er Great Nicobar. Befolkningen i øygruppen var i 2001 42&nbsp;026.

Nikobarene ligger 150 km sør for Andamanene og er 189 km fra den indonesiske øya Sumatra i sørøst. Andaman- og Nikobarøyene skiller Bengalbukta fra Andamanhavet i øst.

## Referanser


## Eksterne lenker
*
Aceh

**Aceh** er et område med særskilt status i Indonesia på nordvestspissen av øya Sumatra. Det offisielle navnet er *Nanggroe Aceh Darussalam*. Aceh blir ikke styrt som en provins, men som et «område med særskilt status» (daerah istimewa), som er ment å gi mer selvråderett i forhold til sentralregjeringen i Jakarta.

Aceh grenser i sør til provinsen Nord-Sumatra. Provinshovedstad og største by er havnebyen Banda Aceh. Utenfor vestkysten ligger øya Simeulue, som også tilhører Aceh. Rett utenfor Banda Aceh ligger noen små øyer, blant annet Pulau We, Pulau Nasi og Pulau Breueh (pulau betyr «øy»).

Folketallet i hele provinsen ble i 2004 anslått til 4&nbsp;142&nbsp;000.

## Byer
De større byene/stedene i provinsen, med folketall beregnet per 2004, er:

* Banda Aceh –  (kystby)
* Lhokseumawe –  (kystby på nordkysten)
* Langsa -  (innlandsby på nordsiden)
* Dewantara –  (kystby på nordkysten)
* Meulaboh –  (kystby på sørvestkysten)
* Bireuen -  (kystby på sørvestkysten)
* Sabang –  (på Pulau We rett nord for Banda Aceh)
* Kuala Simpang –  (innlandsby på nordsiden)
* Sigli –  (kystby på sørvestkysten)

## Religion
Aceh var inngangsporten for islam til de Ostindiske øyer, og det var her muslimenes religion først slo rot i Øst-Asia. Allerede i 804 var det muslimske kongedømmet Perlak etablert i det som i dag er Aceh. Men Aceh er ikke fullstendig muslimsk: I 2000 fantes det i provinsen 91 protestantiske kirker, 19 katolske kirker (del av erkebispedømmet Medan), fem buddhistiske templer og fire hinduistiske templer. Samme år var det registrert 3&nbsp;796&nbsp;027 muslimer, 31&nbsp;631 protestanter, 5&nbsp;662 katolikker, 708 hinduer og 9&nbsp;971 buddhister.

Den katolske kirke har også to martyrer som døde i Aceh i 1638. De ble kanonisert av pave Leo XIII i Roma i 1900: De salige *Dionysius av Jesu fødsel* og *Redemptus av Korset*.
        

## Historie
* 1873: Kolonialmakten Nederland inntar sultanatet Aceh
* 1903: Aceh blir lagt under den nederlandske kolonien Indonesia
* 1945: Staten Indonesia blir grunnlagt, med de samme grensene som kolonien
* 1976: Bevegelsen for et fritt Aceh (GAM) blir grunnlagt, rebeller kjemper mot regjeringsstyrker
* 2002: Våpenstillstand uten at en politisk løsning er i sikt
* 2003: Nye kamper, Indonesia oppretter krigsrett
* 2005: GAM gir opp uavhengigheten og inngår fredsavtale

### [[Tsunamien i Indiahavet 2004|Jordskjelvet i 2004]]
Om morgenen den 26. desember 2004 ble provinsen først rammet av det verste jordskjelvet i verden på 40 år, og deretter av en stor tsunami utløst av dette og påfølgende jordskjelv. Det første og kraftigste undersjøiske jordskjelvet hadde sitt senter i havet rett ved Aceh-provinsen, mellom Sumatra og Simeulueøya, de påfølgende jordskjelvene fulgte på en linje som gikk nordover og tett ved for Sumatra. Jamfør kartet: Den sørligste markeringen er over hovedskjelvet, øya rett sønnenfor er Simeulue.

Blant de byer som ble hardest rammet var (på den sørvestlige kyststripen fra nord til sør):

* Banda Aceh
* Leupung
* Gleebruk
* Tjalang
* Calang
* Teunom
* Meulaboh
* Tapaktuan

## Referanser


## Eksterne lenker
*
Vailankanni

**Vailankanni** er en liten by med 5&nbsp;000 innbyggere ved Bengalbukta i den indiske delstaten Tamil Nadu. Stedet er kjent som et av de viktigste katolske valfartsstedene i landet, hvert år kommer mer enn 1,5 mill. pilegrimer til Mariabasilikaen der for å be om helbredelse for sine sykdommer. Blant de besøkende er det også mange ikke-kristne.

Valfartsstedet ble bygd av portugiserne på 1500-tallet. Det ligger rett nede ved havet.   

## Eksterne lenker
*
Chester City

:*For fotballklubben ved samme navn, se [[Chester City FC]]*.

**Chester City** var et distrikt i Cheshire i det nordvestlige England. Hele området hadde status som by (*[[bystatus|city]]*), men store deler av det er landlige områder, og byen omfattet i realiteten dermed flere landsbyer. Distrikter opphørte i 2009 da den enhetlige myndigheten Cheshire West and Chester ble etablert.

Administrasjonssenteret var Chester, som også huser administrasjonen for grevskapet. Andre steder i distriktet er Malpas og Tarvin. Bortsett fra Chester selv, dekket distriktet et stort jordbruksområde.

Chester City ble opprettet 1. april 1974, da Chester by ble slått sammen med landdistriktene Chester og Tarvin, under loven om lokalregjering av 1972. Distriktsrådet benytter navnet Chester City Council. Distriktet dekket et areal på 448,04 km² og hadde 118&nbsp;564 innbyggere i 2002.

## Referanser


## Eksterne lenker
*
Nagapattinam

**Nāgapattinam** (tamilsk: நாகப்பட்டினம், *Nākappaṭṭiṉam*; tidligere kjent som *Negapatam*) er en i indisk målestokk liten by med omkring 95&nbsp;000 innbyggere i delstaten Tamil Nadu i India. Den er også administrasjonssenteret for kystdistriktet Nagapattinam, som ligger sør og nord for Karaikal, et lite område som tilhører Pondicherry. Karaikal deler distriktet i to.   

Nāgapattinam er et område av stor religiøs betydning: I selve byen er de kjente hindutemplene *Soundararajan Perumal Koil* og *Neelayatakshmi Amman Koil*. Ikke langt sør langs Koromandelkysten for byen ligger den katolske valfartsbasilikaen i Vailankanni. I den lille byen Nagore, rett nord for Nāgapattinam, er det en kjent moské og *«dharga»*. 

Den 26. desember 2004 ble hele Koromandelkysten rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene. Nāgapattinamdistriktet var det området i India som ble hardest rammet. (Se *[[Jordskjelvet i Indiahavet 2004]]*).

## Eksterne lenker
*
Norsk akkreditering

**Norsk akkreditering** (**NA**) er et forvaltningsorgan under Nærings- og fiskeridepartementet med nasjonalt ansvar for teknisk akkreditering. Akkreditering gjøres på laboratorier, sertifiseringsorgan verifiseringsorgan og inspeksjonsorgan. I tillegg er Norsk akkreditering ansvarlig for GLP-sertifisering i Norge og EMAS (miljøsertifisering).

Akkreditering er en frivillig ordning organisasjoner gjennomfører for å dokumentere sin kompetanse overfor kunder, myndighetskrav eller seg selv. Akkreditering har de senere år blitt brukt innen EU-systemet til kontroll av kompetanse og  gjennomføringsevne i myndighetsutførelse. Eksempler på dette i Norge er NYTEK der det for oppdrettsanlegg kreves akkreditert inspeksjon og sertifisering.

Opprinnelig er akkreditering et verktøy for å fjerne tekniske handelshindre. Ideen er at et produkt produsert i henhold til en akkreditert ordning er godt nok i alle land som har underskrevet MLA om akkreditering.

## Referanser


## Eksterne lenker
*
Dee

**Dee** kan vise til:

## Elver

* Dee (Aberdeenshire) – i Aberdeenshire, Skottland
* Dee (Galloway) – i Galloway, Skottland
* Dee (Wales) – i Wales (og tildels i England)

## Personer
* John Dee – engelsk matematiker og alkymist
* Arthur Dee – John Dees sønn
* Jack Dee – britisk komiker
* Dee Dee Ramone – sanger
* Dee Snider – sanger
* Dee Brown – amerikansk forfatter
* Frances Dee – skuespiller
* Ruby Dee – afro-amerikansk skuespiller og aktivist
* Sandra Dee – amerikansk skuespiller
Chester (andre betydninger)

**Chester** kan vise til:

## I [[Det forente kongerike Storbritannia og Nord-Irland]]

*Chester (Cheshire) i England, som er det opprinnelige Chester
*City of Chester, et distrikt i Cheshire i det nordvestlige England.
*Chester City FC, en engelsk fotballklubb som spiller i Football League Two.
*Chester Terrace, ei boliggate inntil Regent's Park i London.
*Chester-le-Street, et administrativt distrikt i Durham i England.
*Chesterkanalen

## I [[USA]]

*Chester (Arkansas)
*Chester (California) 
*Chester (Connecticut)
*Chester (Georgia)
*Chester (Illinois)
*Chester (Iowa)
*Chester (Maine)
*Chester (Maryland)
*Chester (Massachusetts)
*Chester (Montana)
*Chester (Nebraska)
*Chester (New Hampshire)
*Chester (New Jersey)
*Chester, Warren County, New York
*Chester (town), New York
*Chester (village), New York
*Chester (Pennsylvania)
*Chester County (Pennsylvania)
*Chester (South Carolina)
*Chester County (Sør-Carolina)
*Chester (Texas)
*Chester County (Tennessee)
*Chester (Vermont)
*Chester (Virginia)
*Chester (West Virginia)
*Chester (Wisconsin)
*Chester Township (Michigan)
*Chester Township (Minnesota)

og

*Chestertown, Maryland
*Chester Springs, Pennsylvania.

## I [[Canada]]
*Chester, Nova Scotia
Hypokaust

**Hypokaust** (latin: *hypocaustum*) var et antikt romersk system for oppvarming av hus med varm luft fra rørsystem under gulvet. Systemet er basert på at gulvet er løftet opp fra bakken med pilarer, og at varmluft fra en ovn sirkulerte i hulrommene under det. Man planla huset slik at rommene som trengte mest varme ble lagt nærmest ovnen. Begrepet er fra greske *hypokauston*, sammensatt av *hypo-* i betydning «under», og *-kaust*, «brent» (som i kaustisk) Den romerske ingeniøren og arkitekten Vitruvius, som skrev mot slutten av 100-tallet f.Kr., tilskrev oppfinnelsen til Sergius Orata.

## Romersk anvendelse

Hypokaust ble benyttet for oppvarming av bad, hus og andre bygninger, enten de var offentlige eller private. Gulvet ble løftet opp fra bakken på søyler, kalt for *pilæ*, «stabler», ved at et lag med steinplater ble lagt oppå hverandre, deretter en lag med betong før enda et lag med steinplater på toppen; og i de mellomrommene som ble etterlatt innenfor veggene kunne frakte varm luft og damp fra ovnen. Det ble fraktes gjennom de avlukkede områdene og ut gjennom røykkanaler i taket, således sørge for oppvarming uten å forurense rommenes interiør. Keramiske bokser ble plassert innenfor veggene fjernet både den varme luften og varmet opp veggene. Rommene krevde at de meste av heten ble plassert nærmest ovnen slik at heten kunne økes ved å legge på mer brensel på ilden.

Vitruvius beskrev deres konstruksjon og funksjon i sitt verk De architectura en gang rundt 15 f.Kr. og la til detaljer om hvordan brensel kunne bli spart ved å designe varmerommet eller caldarium for menn og kvinner ved å bygges ved siden av hverandre, tilstøtende til tepidarium, for å drifte offentlig bad mest effektive. Han beskrev også en anordning for å regulere varmen ved en ventilator av bronse i taket.

Mange levninger av romerske hypokauster har overlevd over hele Europa, vestlige Asia, og nordlige Afrika. Hypokaust var en oppfinnelse som bedret hygienen og leveforholdene for borgerne, og var en forløper til moderne sentraloppvarming.

## Ulike varianter

En senere versjon, kalt *gloria*, ble brukt i Castilla inntil moderne oppvarmingssystemer kom i bruk. Man stengte der av luftinntaket i et område under gulvet etter at det var varmet opp, slik at varmen gikk opp i gulvet.

En koreansk variant er *ondol*, som bruker røyken fra et bål som brukes til matlaging. Også i de kalde klimaforholdene på landsbygda i Nord-Kina bygger man sin variant, kang.

## Referanser


## Litteratur
* Rich, Anthony (1875): «Balneae» (diskuterer Sergius Orata) i: Smith, William: *A Dictionary of Greek and Roman Antiquities*, John Murray, London.
* Fagan, Garrett G. (våren 1996): [''Disputing the priority of Sergius Orata''](http://links.jstor.org/sici?sici=0031-8299(199621)50%3A1%3C56%3ASOIOTH%3E2.0.CO%3B2-N), fra avhandling «Sergius Orata: Inventor of the Hypocaust?» i: *Phoenix* **50** (1), s. 56–66

## Eksterne lenker
* 
* Hypocaust
Histologi

**Histologi** er et medisinsk uttrykk fra gresk, og betyr *vevslære*. Det er den disiplin som befatter seg med anatomiske studier av vev i mikroskopet.

I histologien er det vanlig å preparere vevet gjennom fiksering og innstøping. Det brukes en mikrotom for å skjære tynne skiver som er om lag et cellelag tykt. Deretter farges preparatene med forskjellige pigmenter. Et veldig vanlig pigmentvalg er hematoksylin. I tillegg brukes ofte eosin og syrefuksin. Patologer leser av preparatene under et mikroskop der man kan se forandringer i vevet.

Det skilles mellom fire hovedtyper av vev:
* Nervevev -som kan danne og lede elektriske signaler (nerveimpulser).
* Epitelvev -som dekker og beskytter overflater, danner og skiller ut nyttige stoffer. F.eks. hud og slimhinner.
* Bindevev -f.eks. bein, brusk og blod.
* Muskelvev -f.eks. glatt og stripet muskulatur

## Litteratur
*   

## Eksterne lenker
*
Chesterkanalen

**Chesterkanalen** var en kanal som forbant Nantwich i det sørlige Cheshire i England med elven Dee ved Chester. Den ga en transportmulighet for forskjellige produkter, blant annet salt, fra Nantwich.

Den ble påbegynt i 1777. Senere ble den innlemmet i Shropshire Union-kanalen, og er dens eldste del. Den ble lite brukt før Ellesmerekanalen og Trent og Mersey-kanalen ble anlagt. 

Chesterkanalen har blitt kalt «Englands første mislykkede kanal», ettersom den ikke førte til at tyngre industri etablerte seg i området rundt Chester.
Paul Langerhans

**Paul Langerhans** (født 25. juli 1847 i Berlin, død 20. juli 1888 i Funchal på Madeira), var en tysk lege (patolog) og biolog. Han er kjent for sine bidrag innenfor histologi og histopatologi.

## Referanser
Metrologi

**Metrologi** (fra gresk *μέτρον* (*metron*), «mål» og *λόγος* (*logos*), «fornuft», «lære») er læren om hvordan å måle. På norsk kalles metrologi ofte **måleteknikk** eller **måleteknisk vitenskap**.

Metrologi må ikke forveksles med *[[meteorologi]]*, som er vitenskapen om atmosfæren (værvarsling).

----

## Eksterne lenker
*
Shropshire Union-kanalen

**Shropshire Union-kanalen** forbinder Wolverhampton med elven Mersey. Den regnes som den siste hovedkanal som ble anlagt i England, og var Thomas Telfords siste store arbeid. 

Mye av kanalen består av tidligere kanaler som ble bundet sammen. Sør for Nantwich i Cheshire var den opprinnelig Birmingham og Liverpool Junction-kanalen; fra Nantwich til Chester ligger den eldste delen, Chesterkanalen som ble påbegynt i 1777; nord for Chester brukes den nordligste delen av Llangollenkanalen, tidligere kjent som Ellesmerekanalen. 

Ved Nantwich ligger en lang kunstig banke og en akvedukt som fører kanalen over hovedveien mellom Nantwich og Chester. Lenger sør er det også utført store anleggsarbeider for å bygge kanalen, blant annet en tunnel på over 600 m nær Gnosall.
Iyad Allawi

**Iyad Allawi** (**اياد علاوي**) født 31. mai 1944 var statsminister i den provisoriske irakiske regjeringen i perioden 1. juni 2004 til 7. april 2005.

Allawi ble medlem av det midlertidige styringsrådet som ble opprettet etter invasjonen i Irak i 2003. Da styringsrådet ble oppløst 1. juni 2004, og Allawi ble utpekt til statsminister for den provisoriske irakiske regjeringen, ble han Iraks første regjeringssjef siden Saddam Hussein. Etter valget valget på foreløpig nasjonalforsamling 30. januar 2005 tok Ibrahim al-Jaafari over ledelsen for den nye overgangsregjeringen i april.

Allawi var forretningsmann med utdannelse som lege fra Storbritannia. Han har tidligere vært medlem av Ba'athpartiet, men forlot Irak da han kom i konflikt med Saddam Hussein. I 1990 var han med å danne opposisjonsgruppen Iraqi National Accord, som var støttet av CIA. Før invasjonen i Irak ga INA etterretning til britene om påståtte masseødeleggelsesvåpen.

Allawi er en fjern slektning av Ahmad Chalabi, og overlevde et attentat i 1978.

Allawis navn blir iblant skrevet som **Ayad Allawi**.

## Referanser


## Eksterne lenker
*
Llangollenkanalen

**Llangollen Canal**, opprinnelig kalt **Ellesmerekanalen**, forbinder Llangollen i det nordlige Wales med Nantwich i det nordvestlige England, via Ellesmere i Shropshire. Den har senere blitt en del av Shropshire Union-kanalen. Den blir forsynt med vann fra elven Dee.

Kanalen regnes som det første større ingeniørprosjekt utført av Thomas Telford. Han arbeidet formelt sett under William Jessops ledelse, men fikk ansvaret for alle sider ved arbeidet. 

Bakgrunnen for kanalen var et ønske om en transportrute fra kullgruvene og jernverkene ved Wrexham ut til sjøen. Fra Nantwich gikk Chesterkanalen til Dee ved Chester, og derfra kunne man seile videre på elven ned til sjøen nær Liverpool. Senere ble en ny kanal anlagt fra Chester til Mersey, med tilknytning til elven på stedet som nå heter Ellesmere Port. Llangollenkanalen er også knyttet til Montgomerykanalen i Shropshire. 

Blant spesielle elementer i kanalen er Pontcysyllteakvedukten, konstruert av Telford for å føre kanalen over dalen Dee renner gjennom øst for Llangollen. En annen akvedukt fører kanalen over elven Ceiriog ved Chirk, og det er tunneler ved Whithouses, Chirk og sørøst for Ellesmere. 

## Kilder
*Canal & River Trust - Llangollen Canal Besøkt 22. januar 2016
Trent og Mersey-kanalen

**Trent og Mersey-kanalen** forbinder elven Trent ved Shardlow i Derbyshire med elven Mersey ved Runcorn i Cheshire. Den er 140 km lang, og gir en transportoforbindelse fra Nordvest-England til Øst-Midlands. Kanalen ble åpnet i 1777.

Idéen kom fra kanalingeniøren James Brindley, og planen ble godkjent av parlamentet i 1766. Det første spadestikket ble tatt av Josiah Wedgwood i juli samme år. Mindre enn 11 år senere var hele kanalen ferdig, inkludert 70 sluser og fem tunneler. 

I Cheshire ligger Anderton båtheis, som var verdens første båtheis, og den eneste i Storbritannia inntil Falkirk Wheel i Skottland ble bygget. 

Harecastletunnelen er mer enn 2,5 km lang. Det er faktisk to tunneler, da en nyere avløste den opprinnelige. Den eldste ble bygget av Brindley. I den ble lektere trukket gjennom av menn som lå på ryggen og skjøv fra mot taket med bena. Dette var en svært tung jobb, som skapte store forsinkelser. Derfor ble Thomas Telford bedt om å konstruere en ny tunnel i 1827. Denne går parallelt med Brindleys tunnel, men er omkring 100 meter lenger. Den har en gangvei langs siden, slik at lekterne kunne trekkes på vanlig måte. Begge tunneler var i bruk i en periode, men tidlig i det 20. århundre måtte den eldste stenges da den begynte å sige sammen. Det samme problemet har også oppstått i Telfords tunnel, men der har man funnet løsninger på det. Den er fortsatt i bruk, og er den fjerde lengste farbare kanal i Storbritannia.
Henrik Sjögren

**Henrik Samuel Conrad Sjögren** (født 23. juli 1899 i Köping, død 17. september 1986 i Lund) var en svensk lege og oftalmolog. Han studerte medisin ved Karolinska Institutet og ble autorisert lege i 1927. Hans bakgrunn fra et tradisjonsrikt medisinsk miljø og den solide medisinske utdannelsen la grunnlaget for en karriere som skulle bli banebrytende innen øyemedisin.

I løpet av sin tidlige karriere, mens han jobbet som øyelege ved Serafimerlasarettet (Serafen) i Stockholm (sykehuset var i drift i årene 1752–1980), kom Sjögren over en 49 år gammel pasient med øyeirritasjoner, ekstrem tørrhet i munnen og øynene, samt leddsmerter. Denne pasienten var ikke et isolert tilfelle – snart observerte han lignende symptomer hos flere pasienter. Han samlet til sammen 19 slike tilfeller, og i 1933 la han frem sin doktoravhandling med tittelen *Zur Kenntnis der Keratoconjunctivitis sicca* der han beskrev fenomenet grundig.

I denne avhandlingen, som i utgangspunktet ble kalt «sicca syndrom», beskrev han en tilstand preget av utilstrekkelig væskeproduksjon i tåre- og spyttkjertlene, noe som førte til tørre slimhinner i øyne og munn. Arbeidet hans var med på å legge grunnlaget for at denne tilstanden senere ble kjent internasjonalt som Sjögrens syndrom (i dag Sjögrens sykdom). En engelsk oversettelse av hans arbeid i 1943 bidro ytterligere til den globale anerkjennelsen av tilstanden, og navnet hans ble synonymt med sykdomsbildet.

Til tross for at doktoravhandlingen ikke ble møtt med umiddelbar akademisk anerkjennelse – noe som hindret ham i en tidlig karriere innen akademia – fortsatte han sitt kliniske arbeid og bidro med viktige innovasjoner. Han etablerte blant annet en øyeavdeling ved et sykehus i Jönköping, noe som gjorde byen til den første landsbyen i Sverige med et slikt spesialisert tilbud. I 1957 ble han utnevnt til dosent ved Göteborgs universitet, og i 1961 fikk han endelig professorstatus som en anerkjennelse av sine bidrag til medisinen. Han utførte også den første europeiske hornhinnetransplantasjonen samme år.

Henrik Sjögrens arbeid har hatt varig innflytelse, ikke bare innen øyemedisin, men også i den bredere medisinske forståelsen av autoimmunitet. Sjögrens sykdom rammer primært kvinner og er i dag ansett som en kompleks systemisk sykdom med symptomer som tørrhet i øyne og munn, samt smerter og betennelser i ledd og andre organer. Hans banebrytende observasjoner og systematiske tilnærming har således hatt stor betydning for moderne diagnostikk og behandling av autoimmune sykdommer.

I årene 1936–1967 var han sjef for øyeavdelingen i Jönköping, før han bosatte seg i Lund. I mai 1986 var han æresformann ved det første internasjonale seminaret om Sjögrens syndrom (nå Sjögrens sykdom) i København, Danmark.

## Referanser
Ellesmere

**Ellesmere** er en liten markedsby i nærheten av Oswestry i nordlige Shropshire, England, kjent for sin nærhet til et antall innsjøer kalt for the Meres. Byen ligger ved Llangollenkanalen, som opprinnelig het Ellesmerekanalen. Stedet hvor den møter en annen kanal heter Ellesmere Port, og har navn etter denne byen. Ellesmere har et rådhus fra 1833, men den største attraksjonen er fuglelivet, spesielt hegrer som ornitologer ofte kommer for å observere. I henhold til folketellingen i 2011 har byen en befolkning på 3 835 innbyggere.

Ellesmere Castle var antagelig en normannisk borg opprinnelig bygget i form av en motte-and-bailey ved Castlefields med utsyn over innsjøen, reist av enten Roger de Montgomerie, 1. jarl av Shrewsbury, eller hans sønn Roger the Poitevin. Festningen ble ødelagt under den engelske borgerkrigen, og kun jordvollene gjenstår og hvor toppen av jordhaugen (*motte*) som nå blir benyttet for ballplass. men fortsatt har en fin utsikt.

## Referanser


## Litteratur
* Remfry, Paul Martin (2007): *Whittington Castle and the families of Bleddyn ap Cynfyn, Peverel, Maminot, Powys and Fitz Warin*, ISBN 1-899376-80-1

## Eksterne lenker
* 

*  Maelor Saesneg - The Clwyd-Powys Archaeological Trust
* Fotografier av Ellemere og omgivelsene hos *Geograph*
* Ellesmere castle
* «The Romance of Fouk le fitz Warine», en episk fortelling med Mellett de Ellesmere
Samuel Hahnemann

**Samuel Friedrich Christian Hahnemann** (født 10. april 1755 i Meißen, Sachsen, død 2. juli 1843 i Paris) var en tysk lege og farmasøyt. Han er kjent som opphavsmannen til homøopati, en alternativ medisinsk behandling der virkestoffer som er ekstremt uttynnet i væske ble påstått å kurere sykdommer. 

## Liv og virke
### Oppvekst og utdanning
Christian Friedrich Samuel Hahnemann ble født i Meissen i Sachsen. Faren og flere andre familiemedlemmer levde av å designe og male porselen. Som ung lærte Hahnemann seg engelsk, fransk, italiensk, gresk og latin. Senere levde han av å oversette og undervise i språk, og lærte seg i den forbindelse også "arabisk, gammelsyrisk, kaldeisk og hebraisk".
Hahnemann studerte medisin i to år i Leipzig, deretter ett år i Wien.

Et halvt år senere, den 10. august 1779, var han ferdig lege fra universitetet i Erlangen. Hoveoppgaven hans het "Conspectus adfectuum spasmodicorum aetiologicus et therapeuticus", Om årsakene til, og behandling av, kramper.

### Yrkesliv
I 1781 etablerte Hahnemann seg som lege i en landsby ved kobbergruvene i Mansfeld i Sachsen, i dag delstaten Sachsen-Anhalt. Han giftet seg med Johanna Henriette Kuchler og fikk 11 barn med henne.

Hahnemann var lite fornøyd med kvaliteten på medisinfaget på den tiden, og var spesielt uenig i at pasienter skulle årelates. Han mente at  legeyrket han hadde blitt opplært til noen ganger skadet pasienten mer enn den gavnet:

"Min pliktoppfyllenhet vil ikke med lett hjerte la meg behandle de ukjente patologiske tilstander hos mine lidende brødre med disse ukjente medisiner. Tanken på å på denne måten bli en morder eller skadegjører mot livet til mine medmennesker var så grusom for meg, så fryktelig og forstyrrende at jeg helt gav opp min praksis det første året jeg var gift, og beskjeftiget meg kun med kjemi og skriving"  Etter å ha oppgitt praksisen rundt 1784, tjente Hahnemann til livets opphold hovedsakelig ved å oversette medisinske lærebøker.

Han reiste rundt i Sachsen i mange år, bodde i mange forskjellige byer og landsbyer, blant annet Dresden, Torgau, Leipzig og Köthen før han til slutt flyttet til Paris i juni 1835.

## Referanser


## Eksterne lenker
* 
*
Wrexham (grevskapsdistrikt)

**Wrexham** (walisisk **Wrecsam**) er et grevskapsdistrikt i det nordlige Wales. Det dekker deler av det tradisjonelle grevskapet Denbighshire, og noen deler som er overført fra Flintshire: Maelor Saesneg og Marford.

Distriktet har navn etter administrasjonsbyen Wrexham. Andre steder er Gwersylt, Ruabon og Chirk. 

Det ble opprettet 1. april 1996. Det meste av området tilhørte da distriktet Wrexham Maelor, mens noen få områder ble tatt fra Glyndwr.
## Referanser
Mycobacterium tuberculosis

* *Mycobacterium africanum*
* *Mycobacterium bovis*
* *Mycobacterium canetti*
* *Mycobacterium microti*

***Mycobacterium tuberculosis, ***på foreldet norsk også kalt **tuberkelbasillen**, er en syrefast bakterie som forårsaker de fleste tilfeller av tuberkulose. Den ble første gang beskrevet 24. mars 1882 av Robert Koch som senere fikk Nobelprisen for sin oppdagelse. 

*Mycobacterium tuberculosis* er en Gram-positiv obligat aerob mycobakterie, som deler seg hver 16.-20. time. Den er ekstremt langsomt voksende i forhold til andre bakterier, hvor man som regel måler delingstid i minutter (f.eks. *[[Escherichia coli|E. coli]]*, som deler seg hvert 20. minutt). Dets genom er sekvensert. 
 

Utseendemessig er *Mycobacterium tuberculosis* en liten stav som kan motstå svake desinfeksjonsmidler og kan overleve i tørr fase i flere uker, men vokser kun innenfor en organisme. Bakterien kan påvises mikroskopisk ved dets karakteristiske utseende ved fargning, idet den tar til seg visse fargestoffer etter å ha blitt behandlet med en sur oppløsning. Derfor blir bakterien klassifisert som en syrefast stav. Den vanligste fargeteknikken, Ziehl-Neelsen-farging, gjør at bakterien får et rødt utseende mot en blå bakgrunn. Syrefaste staver kan også synliggjøres med fluoriserende mikroskopi og ved auramin-rhodamin-farging. Årsaken til at den er syrefast, ligger i bakteriens tykke voksaktige cellevegg. Denne celleveggen forklarer også hvorfor en *M. tuberculosis*-infeksjon (tuberkulose) danner tuberkulomer som er betennelsesknuter (granulom) av tuberkelbasillen og makrofager. Denne komponenten kalles på engelsk for *cord factor*. 

Det er vanskelig å dyrke frem bakterien, de typiske vekstkulturer er Löwenstein-Jensen medium og Middlebrook medium.

Tuberkulose kan også skyldes andre mykobakterier som *[[Mycobacterium bovis|M. bovis]] *og andre. Disse inngår i det såkalte tuberkulosekomplekset. 

## Se også
* Mycobacterium leprae som forårsaker spedalskhet.
* Atypiske mykobakterier som forårsaker andre lungesykdommer. 
## Eksterne lenker
* 
* Årsaken til tuberkulose
* Mycobacterium tuberculosis
Colombo

**Colombo** er en by på Sri Lanka. Den er sete for regjeringen, og dermed en av landets to hovedsteder (den lovgivende forsamling sitter i  Sri Jayewardanapura Kotte). Byen er også den største på øya og landets handelssentrum. Navnet var tidligere singalesisk «Kola-amba-thota», som betyr «Mangohavnen». Dette ble forandret av portugiserne til ære for Christofer Columbus, utvilsomt ansporet av uttalen av første del av det singalesiske navnet (Kola-amba). Det er 646&nbsp;000 innbyggere (2004, beregning) i selve byen, og 2&nbsp;234&nbsp;289 (2001) med forstedene. 

## Historie
Colombo var antagelig kjent for romerske, arabiske og kinesiske handelsreisende for mer enn 2000 år siden. Muslimer slo seg ned det i det 8. århundre, og tok kontroll over mye av handelen mellom de singalesiske kongerikene og resten av verden. 

Portugiserne ankom i det 16. århundre, og bygde et fort der for å beskytte handelen med krydder. Byen ble så tatt av nederlenderne i det 17. århundre. I 1802 var Ceylon blitt en britisk kronkoloni, og Colombo ble hovedstad i denne.

### Borgerkrigen
31. januar 1996 kjørte Tamiltigrene en lastebil fylt med eksplosiver inn i porten til sentralbanken i Colombo. Eksplosjonen drepte minst 86 og såret over 1400. Dette var Tigrenes siste store angrep i byen. 

## Næringsliv
Svært mange srilankiske selskaper har sitt hovedkvarter i Colombo. Blant industrier i byen finner man produksjon av kjemikalier, tekstiler, glass, sement, lærvarer, møbler og smykker. Det ligger også et oljeraffineri ved byen.

Byen har en av de mest moderne infrastrukturer i det sørlige Asia, og subkontinentets største havn.

## Utdanning og kultur
University of Sri Lanka og flere høyskoler ligger i byen. Man finner også et observatorium, Nasjonalmuseet og tallrike kirker, moskeer og buddhistiske og hinduistiske templer. 

Sri Lanka Broadcasting Corporation, tidligere kjent som Radio Ceylon, har sitt hovedkvarter i Colombo. Den er det sørlige Asias eldste radiostasjon.
NDR

**NDR** kan vise til:

* Nidaros domkirkes restaureringsarbeider
* Norddeutscher Rundfunk
* Nordenfjeldske Dragonregiment
Sri Jayawardenapura Kotte

**Sri Jayawardenapura Kotte**, vanligvis kalt **Kotte**, er en by på Sri Lanka. Den er siden 1982 sete for landets lovgivende forsamling, og dermed en av Sri Lankas to hovedsteder (regjeringen har sete i Colombo).

Byen er en sørlig forstad til Colombo, men har egen bystatus. Den har 117&nbsp;600 innbyggere (beregning fra 2004).

Den nye parlamentsbygningen ble innviet 29. april 1982.

## Eksterne lenker
*
Alfred Adler

**Alfred Adler** (født 7. februar 1870 i Penzing i Wien i Østerrike, død 28. mai 1937 i Aberdeen i Skottland) var en østerriksk-jødisk lege og psykiater som har hatt betydning i forbindelse med psykoanalyse. 

1902 traff han Sigmund Freud og de grunnla Wiens psykoanalytiske forening. Senere skulle Adler, i likhet med Carl Gustav Jung, ta avstand fra visse av Freuds viktigste tanker. Adler utviklet det som kalles individpsykologi, som var en motretning til Freuds psykoanalyse. 

## Referanser
ICAO-kode

**ICAO-kode** kan sikte til
*ICAO flyplasskode &ndash; koder for flyplasser
*ICAO flyselskapskode &ndash; koder for flyselskaper
*ICAO flytype &ndash; koder for flytyper
Kapp Agulhas

**Kapp Agulhas** i Sør-Afrika er det sørligste punktet på det afrikanske kontinentet. Navnet kommer fra det portugisiske ordet for nåler, dette på grunn av stenformasjonene som, kombinert med de uvanlige værforholdene som blir skapt her fordi Indiahavet og Atlanterhavet møtes, har senket mange skip.


Fil:Cape_Agulhas_P1040396.JPG|Fyr Kapp Agulhas
Fil:Cape_Agulhas_P1040406.JPG|Trappe Fyr
Fil:Cape Agulhas panorama.jpg|Panorama


## Kilder
*
Ferdinand von Bredow

**Ferdinand von Bredow** (1884–1934) var en tysk general og politiker i 1930-årene som var i opposisjon til nazi-regimet. Han var forsvarsminister i en kort periode. Han ble drept i *[[De lange knivers natt]]*.

Han deltok i første verdenskrig og fikk Jernkorset i begge klasser for sin innsats.

Bredow var leder av Abwehrabteilung, den militære etterretningstjenesten i det tyske forsvarsministeriet og var viseforsvarsminister og fungerende forsvarsminister i Kurt von Schleichers kabinett (desember 1932—januar 1933). Han tilhørte, sammen med sin mentor Schleicher, de skarpeste motstandere av Adolf Hitler, og ble, i likhet med Schleicher og andre av nasjonalsosialistenes motstandere, myrdet i 1934 i forbindelse med *[[De lange knivers natt]]*.

## Se også
* Liste over Tysklands forsvarsministre

## Referanser


## Eksterne lenker
*
Maelor Saesneg

**Maelor Saesneg**, også kjent som **English Maelor**, er et område i Wales, ved den østlige grensen, som omfatter den ene halvdelen av regionen Maelor på den walisiske siden av grensen mellom Wales og England, som er området til Maelor øst for elven Dee. Mot vest, på den andre siden av elven Dee, ligger Maelor Gymraeg, også kalt Welsh Maelor. Dette området tilhørte tidligere Denbighshire. 

Den viktigste byen, som var administrasjonssenter da det var et distrikt, er Overton. Regionen har byttet grevskap flere ganger, og var tidligere en del av Cheshire og senere en frittstående del av Flintshire. Området ligger for tiden i Wales, til tross for navnet, og administreres som en del av Wrexham County Borough. Området har tradisjonelt vært regnet som en eksklave under Flintshire, men er nå administrert av Wrexham.

Navnet Maelor er et gammelt walisisk ord: det kan oversettes til «fyrstene land», fra *mael*, «fyrste» og *llawr*, «lavtliggende område», «region». *Malaur Saisnec* dukker opp i et dokument så tidlig som i 1202: *Saesneg* («engelsk») antas å relatere seg spesifikt til områdets religiøse administrasjon, ettersom det historisk sett var en del av det gamle bispedømmet Lichfield og Chester.

På tidspunktet for den romerske invasjonen var området en del av regionen okkupert av *cornovii*, en av de keltiske stammene på de britiske øyer, på grensen til stammen *deceangli* over elven Dee i vest. Etter romersk Britannia var etablert og framveksten av forskjellige småkongedømmer, ble regionen styrt innenfor det walisiske kongeriket Powys inntil den falt til det angelsaksiske kongeriket Mercia på slutten av 700-tallet under Æthelbald.

På tidspunktet for Domesday Book (1086) var det en del av jarldømmet Chester, oppført som en del av Cheshire Hundred of Duddestan; Bettisfield var den største bosetningen, med 28 husstander.

English Maelor er først registrert som et separat herredømme fra Maelor i 1202. Det ble arvet av den walisiske fyrsten Gruffydd II ap Madog, herre av Dinas Bran, i 1236 da faren hans, Madog ap Gruffydd Maelor, døde og kongeriket hans ble delt mellom hans fem sønner. Gruffydd giftet seg med Emma Audley fra Shropshire, som senere ble fratatt landområdene av Llywelyn den store ved Gruffudds død i 1269.

## Referanser
Ascension

**Ascension** er ei britisk øy i det sørlige Atlanterhavet, cirka 1300 kilometer nordvest for Sankt Helena. Den tilhører det britiske oversjøiske territoriet St. Helena, Ascension og Tristan da Cunha, fram til 2009 kjent som St. Helena og avhengige områder. Øya har en befolkning på 806 (2016).

## Geografi
Ascension ligger like vest for Den midtatlantiske ryggen. Avstanden til St. Helena lenger sør er 1300 km, mens det er 1504 km til nærmeste punkt på kysten av Afrika og 2232 km til nærmeste punkt i Sør-Amerika. Øya har et areal på omkring 88 km². 

Høyeste punkt er Green Mountain på 845 moh.

## Historie
Øya ble oppdaget av portugiseren João da Nova i 1501. Afonso de Albuquerque fant øya på nytt på Kristi himmelfartsdag i 1503. Øya forble ubebodd til 1815, da Storbritannia stasjonerte marineinfanteri der som sikringstiltak i forbindelse med Napoléons forvisning til St. Helena. Etter å ha vært styrt av Royal Marines, ble øya underlagt kolonien St. Helena i 1922. I 2002 ble det innført lokalt folkevalgt selvstyre og i 2009 ble øya likestilt med de andre i det oversjøiske territoriet St. Helena, Ascension og Tristan da Cunha.

På Ascension ligger flybasen Wideawake Field bygget under andre verdenskrig. Royal Air Force benytter denne basen til forsyning av basen Mount Pleasant på Falklandsøyene. Dessuten opprettholder det amerikanske forsvaret en rakettsporingsstasjon her. Under Falklandskrigen var Ascension sentral som forsyningsbase.

## Befolkning
Ved folketellingen i 2016 hadde øya 806 innbyggere, hvorav 556 var sankthelenere, mens 250 tilhørte andre nasjonaliteter.

Den største byen er Georgetown på vestkysten, med 560 innbyggere (2003).

## Referanser


## Eksterne lenker
*
Reunion

**Reunion**, eller **Réunion**, kan vise til:

*Réunion, ei øy i Indiahavet
*Et musikkalbum av Black Sabbat, se ''Reunion'' (album)
*En dokumentar, se ''Reunion'' (dokumentar)
*Et dataprogram, se Reunion (program)
Ankang

:**''Ankang** har også andre betydninger.*
*'Ankang*' ([[kinesisk]]: 安康市, [[pinyin]]: *Ānkāng shì*) er en [[by på prefekturnivå]] i [[Kina]] sør i provinsen [[Shaanxi]]. 

==Samferdsel==
[[Kinas riksvei 316]] løper gjennom området. Den fører fra [[Fuzhou]] i [[Fujian]] via [[Nanchang]] i [[Jiangxi]] og [[Wuhan]] i [[Hubei]] til [[Lanzhou]] i [[Gansu]].

Byen har flyplass ([[IATA]]-kode AKA) og jernbanestasjon, som danner endepunktet for jernbanestrekningen [[Xi'an]] – Ankang som ble åpnet [[8. januar]] [[2001]], flere jernbanelinjer krysser her, slik at byen er knutepunkt for landtransport i Kina. 

[[Han-elven (Hanshui)|Han-elven]] renner igjennom byen. 

==Historie==
Opprinnelig hadde Ankang status som [[fylke (Kina)|fylke]], men i [[1998]] besluttet det kinesiske innenriksdepartementet at området skulle få status som [[by på prefekturnivå]]. Ankang by dekker således i dag 23391 km² og har 2&nbsp;670&nbsp;000 innbyggere.

==Administrative enheter==
Byprefekturet Ankang har jurisdiksjon over ett [[Distrikt (Kina)|distrikt]] (区 *qū*) og 9 [[Fylke (Kina)|fylker]] (县 *xiàn''). 

## Severdigheter
*Xiangxi
*Tianzhu-fjellet
*Shu-elven
*Leigu
*Yanzi
*Xunyangwen (tempel)
*Yuda mausoleet
*Mowanggou
*Qianfo

## Norsk misjon
I 1916 begynte den norske evangelisk lutherske Frikirke misjonsarbeid i Ankang. Misjonær Ole Anton Sommernes startet i byen som Frikirkens første misjonær i oktober 1918 og var der frem til desember 1945.  Misjonær Sigurd Aske var prest og bibelskolelærer her fra 1936 til 1944. En stor kirke ble bygd og stod ferdig julaften 1933. Den ble imidlertid  sprengt i luften under kulturrevolusjonen i 1967. Det ble bygget en yrkesskole på tomta. Senere har Ankangs protestanter fått tilbake halve kirketomta, og i mars 1992 ble ny kirke innviet. 

Byen er også et katolsk bispesete, for et bispedømme som i år 2000 hadde nær 2&nbsp;000 medlemmer.

## Referanser


## Eksterne lenker
* Ankang bys hjemmeside
Wallis- og Futunaøyene

**Wallis- og Futunaøyene** er et fransk territorium i det sørvestre Stillehavet. Hovedstaden heter Mata-Utu. Det har status som oversjøisk samfunn. Wallis- og Futunaøyene har et folketall på  (2013).

## Befolkning
Av en befolkning på totalt  bodde i 2013  på Uvea (Wallis) og  på Futuna. Hovedstaden Mata-Utu hadde i 2013  innbyggere.

## Styre
Wallis og Futuna styres av et råd som ledes av en administrator (*administrateur supérieur*) utnevnt av Frankrike. Rådet består av de tre tradisjonelle monarkene og tre medlemmer som velges av den territorielle forsamlingen. Den territorielle forsamlingen består av 20 medlemmer.

Øyene har blitt tilbudt selvstendighet flere ganger, men lokalbefolkningen har stemt *nei* (med stort flertall) hver gang. 

## Administrativ inndeling
Forvaltningsmessig deles området i tre tradisjonelle kongedømmene, *royaumes coutumiers*. De heter Uvea, Sigave og Alo. Uvea er igjen delt inn i tre distrikter.

## Historie
Wallis og Futuna var i århundrer delt i tre kongedømmer, Uveariket, Sigaveriket og Aloriket. Det som var de tre rikene, er den dag i dag områder med betydning innen landets styre.

I desember 2015 fikk øyene mobiltelefonnett, som det siste franske området i Stillehavet.

## Referanser


## Eksterne lenker
*